আজি ৰূপকোঁৱৰ জ্যোতিপ্ৰসাদ আগৰৱালাৰ জন্মদিনৰ দিনাই ৰূপকোঁৱৰৰ স্মৃতি বিজড়িত নগাঁৱৰ জয়শ্ৰী চিনেমা হলটো 'হেৰিটেজ বিল্ডিং' হিচাপে সংৰক্ষণৰ দাবী উঠিল।
উল্লেখযোগ্য যে ১৯৩৮ চনতে নগাঁও চহৰৰ মাজমজিয়াত থকা এই চিনেমা হলটো নিৰ্মাণ কৰিছিল জ্যোতিপ্ৰসাদ আগৰৱালাই আৰু বৰ জীয়ৰী 'জয়শ্ৰী'ৰ নামেৰে নামাংকিত কৰিছিল হলটো । আৰু ১৯৩৯ চনত জয়শ্ৰী চিনেমা হলতে প্ৰদৰ্শিত হৈছিল 'ইন্দ্ৰমালতী'ৰ দৰে বহু ঐতিহাসিক কথাছবি।
আনহাতে নগাঁৱৰ এজন ব্যৱসায়ীৰ পৰা এশ বছৰৰ বাবে মাটি লিজতলৈ নিৰ্মাণ কৰা জয়শ্ৰী হলটোৰ চোৱা-চিতা কৰিছিল জ্যোতিপ্ৰসাদ আগৰৱালাৰ ভাতৃ হৃদয়ানন্দ আগৰৱালাই। কিন্তু আজি জয়শ্ৰী চিনেমা হলটো পৰিত্যক্ত আৰু অৱহেলিত।
আনকি ৰূপকোঁৱৰৰ বহু স্মৃতি বিজড়িত এই ঐতিহাসিক চিনেমা হলটো এতিয়া শ্বপিং মল হিচাপে গঢ় দিয়াৰ চিন্তা-চৰ্চা কৰিছে হলটো থকা মাটিৰ গৰাকীয়ে। ফলত আজি এক সংবাদমেলৰ জৰিয়তে এই হলটোক হেৰিটেজ বিল্ডিং হিচাপে সংৰক্ষণ কৰিবলৈ চৰকাৰী পক্ষক আহ্বান জনাইছে চলচিত্ৰ নিৰ্মাতা পাৰ্থজিৎ বৰুৱা, গল্পকাৰ শিবানন্দ কাকতিৰ লগতে নগাঁৱৰ বহু কেইগৰাকী সাংস্কৃতিক কৰ্মী আৰু সচেতন নাগৰিকে।
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
